wannaphong/clean_thaiwikipedia huggingface dataset:
# อันวาร์ สาและ
อันวาร์ สาและ (เกิด 4 ธันวาคม พ.ศ. 2513) เป็นอดีตสมาชิกสภาผู้แทนราษฎรจังหวัดปัตตานี 4 สมัย และอดีตรองเลขาธิการพรรคประชาธิปัตย์เปิดรายชื่อกรรมการบริหารพรรคประชาธิปัตย์ จำนวน 39 คน

 ประวัติ 
อันวาร์ เกิดเมื่อวันที่ 4 ธันวาคม พ.ศ. 2513 เป็นบุตรนายเอกชัย นางเจะลีเมาะ สาและ ด้านครอบครัวสมรสกับนางอนิศา สาและ มีบุตร 3 คน คนกลางชื่อว่า อนิศ สาและ

สำเร็จการศึกษา บริหารธุรกิจบัณฑิต สาขาการตลาด จากมหาวิทยาลัยรามคำแหง และ บริหารธุรกิจมหาบัณฑิต จากมหาวิทยาลัยเกษตรศาสตร์

 การทำงาน 
หลังจากจบการศึกษาในระดับปริญญาตรี อันวาร์ได้ทำงานในฝ่ายการตลาด ของ บริษัทสยามบางนาแลนด์ และบริษัทแบ๊ดเตอร์ลิบกิ้ง พรอมเพอร์ตี้ รวมอยู่ประมาณ 3 ปี ก่อนที่จะกลับมาทำธุรกิจส่วนตัวทางด้านธุรกิจรับเหมาก่อสร้างที่บ้านเกิดในเวลาต่อมา

 งานการเมือง 
อันวาร์ ได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ และได้รับเลือกติดต่อกันรวม 4 สมัย

อันวาร์ ได้รับแต่งตั้งเป็นรองเลขาธิการพรรคประชาธิปัตย์ และอันวาร์มีบทบาทในการแสดงออกหลายครั้งต่อการไม่เห็นด้วยกับการสนับสนุนพลเอก ประยุทธ์ จันทร์โอชา เป็นนายกรัฐมนตรี รวมถึงการลงมติงดออกเสียงในการอภิปรายไม่ไว้วางใจ จุรินทร์ ลักษณะวิศิษฏ์ หัวหน้าพรรคประชาธิปัตย์ เมื่อเดือนกุมภาพันธ์ 2564 หัวขบวนแหกมติพรรค ‘คารม-เดียร์-อันวาร์’ ก้าวไกล-พปชร.-ปชป. และการออกมาเรียกร้องให้พรรคประชาธิปัตย์ถอนตัวจากการร่วมรัฐบาลภายหลังศาลรัฐธรรมนูญวินิจฉัยว่า ธรรมนัส พรหมเผ่า ไม่ขาดคุณสมบัติการเป็นรัฐมนตรี แม้จะต้องโทษจำคุกในคดียาเสพติดจากออสเตรเลียก็ตามถอนตัวจากรัฐบาล ส.ส.อันวาร์ ประชาธิปัตย์ กังขา คดีธรรมนัส

เดือนกรกฎาคม พ.ศ. 2564 เขาประกาศลาออกจากตำแหน่งรองเลขาธิการพรรคประชาธิปัตย์ เปิดจดหมาย 'อันวาร์' แจงเหตุลาออกเก้าอี้รองเลขาธิการ 'ประชาธิปัตย์' ก่อนที่จะลาออกจากตำแหน่งสมาชิกสภาผู้แทนราษฎรเมื่อวันที่ 28 พฤศจิกายน พ.ศ. 2565

 สมาชิกสภาผู้แทนราษฎร 
อันวาร์ สาและ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปัตตานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปัตตานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปัตตานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดปัตตานี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๘, ๓ ธันวาคม ๒๕๕๕
# เหมย์กุ่ยเหมย์กุ่ยหวั่วอ้ายหนี่
เหมย์กุ่ยเหมย์กุ่ยหวั่วอ้ายหนี่ ("กุหลาบ กุหลาบ ฉันรักเธอ")  เป็นเพลงภาษาจีนกลาง เฉิน เกอซิน (陳歌辛) แต่งทำนอง อู๋ ชุน (吳村) แต่งคำร้อง บันทึกเสียงครั้งแรกที่เซี่ยงไฮ้เมื่อ ค.ศ. 1940 เหยา ลี่ (姚莉) ขับร้องเพื่อประกอบภาพยนตร์เรื่อง เทียนหยาเกอ-นฺหวี่ (天涯歌女) ผลงานบันทึกเสียงฉบับภาษาจีนกลางยังวางจำหน่ายในสหรัฐ และสหราชอาณาจักร เมื่อปี ค.ศ. 1950

ในปี ค.ศ. 1951 แฟรงกี เลน (Frankie Laine) นักร้องอเมริกัน บันทึกเสียงเพลงนี้เป็นภาษาอังกฤษ ใช้ชื่อว่า "Rose, Rose, I Love You" วิลเฟรด ทอมัส (Wilfrid Thomas) นักแต่งเพลงชาวอังกฤษ ประพันธ์คำร้อง เพลงนี้ขึ้นถึงอันดับ 3 จากการจัดอันดับของนิตยสาร บิลบอร์ด (Billboard) เมื่อเดือนเมษายน ค.ศ. 1951"A Rose Is a Rose ..."  Time, 14 May 1951. Accessed 30 January 2007.  ต่อมา เพทูลา คลาร์ก (Petula Clark) บันทึกเสียงเพลงนี้เป็นภาษาอังกฤษ เจมส์ จอห์น เทอร์เนอร์ ฟิลิปส์ ประพันธ์คำร้อง ใช้ชื่อว่า "May Kway" ขึ้นถึงอันดับ 16 เมื่อเดือนพฤษภาคม ในปีเดียวกัน

เพลงนี้ยังเป็นที่รู้จักในชื่อ "Shanghai Rose" และ "China Rose"  เป็นเพลงจีนเพลงแรกที่เป็นที่นิยมในประเทศตะวันตก
# มหาวิทยาลัยแคลิฟอร์เนีย แซนดีเอโก
มหาวิทยาลัยแคลิฟอร์เนีย แซนดีเอโก  ใช้ชื่อย่อว่า UCSD หรือบางครั้งก็เรียก UC San Diego เป็นมหาลัยวิจัยของรัฐซึ่งตั้งอยู่ที่ ลาโฮยา (La Jolla) เมืองแซนดีเอโก รัฐแคลิฟอร์เนีย ประเทศสหรัฐอเมริกา  UCSD เป็นมหาวิทยาลัยหนึ่งในระบบมหาวิทยาลัยแคลิฟอร์เนีย ก่อตั้งเมื่อปี ค.ศ.1960 ใกล้กับ สถาบันสมุทรศาสตร์สคริปส์ (Scripps Institution of Oceanography) ซึ่งมีก่อนหน้านั้นแล้ว มหาวิทยาลัยนี้มีนักศีกษาระดับปริญญาตรีจำนวน 23,805 คน และระดับบัณฑิตศึกษาจำนวน 4,689 คน (สถิติของเทอม ค.ศ. 2013) ในปีการศีกษา 2005-2006 มีหลักสูตรทั้งหมด 6,802 หลักสูตร 

มหาวิทยาลัยประกอบด้วยวิทยาลัย 6 แห่งซึ่งประกอบไปด้วย:
 วิทยาลัยวอร์เรน
 วิทยาลัยโรสเวท์
 วิทยาลัยเมียร์
 วิทยาลัยเรเวลล์
 วิทยาลัยมาร์ชอลล์
 วิทยาลัยซิกซท์
เปิดสอนระดับปริญญาตรี 125 สาขา ระดับปริญญาโท 50 หลักสูตร ระดับปริญญาเอก 51 หลักสูตร หลักสูตรระดับปริญญาตรีของมหาวิทยาลัยนี้ถูกจัดอยู่ในลำดับที่ 8 ในมหาวิทยาลัยของรัฐในประเทศสหรัฐอเมริกาตามการจัดอันดับของ U.S News &World Report เมื่อปี ค.ศ.2012
# รายชื่อโบราณสถานในจังหวัดนราธิวาส
แหล่งข้อมูลอื่น 

นราธิวาส
# วงศ์งูแสงอาทิตย์
วงศ์งูแสงอาทิตย์  เป็นวงศ์ของงูไม่มีพิษวงศ์หนึ่ง ใช้ชื่อวิทยาศาสตร์ว่า Xenopeltidae 

มีทั้งหมดเพียง 2 ชนิด และสกุลเดียวเท่านั้น คือ Xenopeltis คือ งูแสงอาทิตย์ (X. unicolor) ที่พบได้กว้างไกลในทวีปเอเชีย โดยเฉพาะภูมิภาคเอเชียตะวันออกและเอเชียอาคเนย์ และ งูแสงอาทิตย์ไหหลำ (X. hainanensis) ที่พบได้บนเกาะไหหลำ และมณฑลที่ใกล้เคียงกันเท่านั้นของจีน

ลักษณะโดยรวมของงูในวงศ์นี้ คือ กระดูกแมคซิลลาเรียงตัวตามแนวยาวและมีฟัน ช่องเปิดของตาอยู่ตรงรอยต่อระหว่างกระดูกฟรอนทัลกับกระดูกพาไรทัล ขากรรไกรล่างมีกระดูกโคโรนอยด์และกระดูกเดนทารี มีฟันจำนวนมาก ไม่มีกระดูกเชิงกราน มีปอดข้างซ้ายขนาดใหญ่ มีท่อนำไข่ทั้งสองข้างและเจริญเท่ากัน

มีลำตัวกลมยาว มีขนาดยาวได้เต็มที่ถึง 1.3 เมตร แต่โดยเฉลี่ยคือ 80 เซนติเมตร หัวป้านและมีหางสั้น แผ่นเกล็ดบนหัวใหญ่ แต่เกล็ดปกคลุมลำตัวด้านหลังและด้านท้องเล็ก เกล็ดเรียบเป็นมันแวววาว พื้นผิวของเกล็ดเมื่อสะท้อนกับแสงแดดจะเกิดเป็นเหลือบสี อันเป็นที่มาของชื่อสามัญ มีอุปนิสัยอาศัยอยู่ในโพรง แต่ส่วนมากจะใช้โพรงของสัตว์อื่น อาศัยได้ในพื้นที่ที่ความหลากหลายมาก ตั้งแต่ป่าสมบูรณ์จนถึงพื้นที่เกษตรกรรมของมนุษย์

หากินทั้งในเวลากลางวันและกลางคืน มักอาศัยอยู่ในที่ ๆ มีน้ำ กินอาหารได้หลากหลายรวมถึงสัตว์มีกระดูกสันหลังทุกกลุ่ม แต่ในวัยอ่อนจะมีฟันที่ดัดแปลงมาเพื่อกินจิ้งเหลนโดยเฉพาะ แพร่ขยายพันธุ์โดยการวางไข่ และวางไข่ได้มากถึง 17 ฟองวีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 404-405 (พ.ศ. 2552) ISBN 978-616-556-016-0
# ลุยส์ ซัวเรซ (แก้ความกำกวม)
ลุยส์ ซัวเรซ  อาจหมายถึง: 

 ลุยส์ อัลเบร์โต ซัวเรซ ดีอัซ (เกิด ค.ศ. 1987) นักฟุตบอลชาวอุรุกวัย ปัจจุบันเล่นอยู่กับสโมสรฟุตบอลลิเวอร์พูล 
 ลุยส์ ซัวเรซ เฟร์นันเดซ (เกิด ค.ศ. 1924) นักประวัติศาสตร์ชาวสเปน
 ลุยส์ ซัวเรซ มีรามอนเตส (เกิด ค.ศ. 1935) อดีตนักฟุตบอลสโมสรฟุตบอลบาร์เซโลนา อินเตอร์มิลาน และนักฟุตบอลและผู้จัดการทีมชาติสเปน 
 ลุยส์ เฟร์นันโด ซัวเรซ (เกิด ค.ศ. 1959)  ผู้จัดการทีมฟุตบอลชาวโคลอมเบีย
# แผ่นดินไหวในไครสต์เชิร์ช มิถุนายน พ.ศ. 2554
แผ่นดินไหวในไครสต์เชิร์ช มิถุนายน พ.ศ. 2554 เป็นแผ่นดินไหวดระดับตื้น แมกนิจูด 6.3  ซึ่งเกิดขึ้นเมื่อวันที่ 13 มิถุนายน พ.ศ. 2554 เวลา 14.20 น. ตามเวลาท้องถิ่น (02:20 UTC) มีศูนย์กลางอยู่ลึก 6 กิโลเมตร ห่างจากไครสต์เชิร์ชราว 13 กิโลเมตร ซึ่งเดิมเคยถูกทำลายจากแผ่นดินไหวเมื่อเดือนกุมภาพันธ์ที่ผ่านมา แมกนิจูด 6.3 แผ่นดินไหวครั้งนี้เกิดขึ้นหลังแผ่นดินไหวแมกนิจูด 5.6  ซึ่งเกิดขึ้นในพื้นที่ที่ระดับความลึกเกิน 10 กิโลเมตรเล็กน้อย มีรายงานแยกโดย USGS ว่าเป็นแผ่นดินไหวนี้มีแมกนิจูด 6.0 และมีศูนย์กลางใต้ผิวโลกราว 9 กิโลเมตร

การสั่นสะเทือนอย่างรุนแรงในนครที่เกิดขึ้นภายหลังถูกจัดอยู่ในระดับ 8 ตามมาตราเมร์กัลลี ทำลายอาคารและทำให้เกิดความเสียหายเพิ่มเติมแก่อาคารจำนวนมากที่ได้รับผลกระทบจากแผ่นดินไหวครั้งที่แล้ว หอคอยประวัติศาสตร์ลิตเตลตันไทม์บอลสเตชันที่ได้รับความเสียหาย ก่อนงานรื้อถอนจะเสร็จสิ้น แผ่นดินไหวยังได้ทำสายโทรศัพท์ล่มและทำให้เกิดไฟฟ้าดับเป็นวงกว้าง ราว 54,000 ครัวเรือนไม่มีไฟฟ้าใช้ ค่าบูรณะประเมินไว้เพิ่มขึ้นเป็น 6,000 ล้านดอลล่าร์นิวซีแลนด์ เนื่องจากความเสียหายเพิ่มเติมจากแผ่นดินไหว มีผู้ได้รับบาดเจ็บจากแผ่นดินไหวสี่สิบหกคน และมีชายชราคนหนึ่งเสียชีวิตหลังถูกกระทบกระเทือนจนหมดสติ
# แผ่นดินไหวในรัฐสิกขิม พ.ศ. 2554
แผ่นดินไหวในรัฐสิกขิม พ.ศ. 2554 หรือรู้จักกันว่า แผ่นดินไหวหิมาลัย พ.ศ. 2554 เป็นแผ่นดินไหวแมกนิจูด 6.9 มีศูนย์กลางอยู่ภายในพื้นที่อนุรักษ์กันเจนชุงคา ใกล้พรมแดนเนปาลและรัฐสิกขิมของอินเดีย เมื่อเวลา 18.10 น. ตามเวลาท้องถิ่น (12:40 UTC) ของวันที่ 18 กันยายน พ.ศ. 2554 แผ่นดินไหวครั้งนี้สามารถรู้สึกได้ทั้งอินเดียตะวันออกเฉียงเหนือ เนปาล ภูฏาน บังกลาเทศและทิเบตใต้

มีผู้เสียชีวิตจากเหตุแผ่นดินไหวอย่างน้อย 111 คนHimalayan quake toll climbs to 116, 40 stranded foreign tourists rescued, DNA, September 21, 2011 ผู้เสียชีวิตส่วนใหญ่อยู่ในรัฐสิกขิม โดยมีรายงานการเสียชีวิตทั้งในและใกล้ Singtam ในเขตสิกขิมตะวันออกEarthquake claims two lives in Sikkim, The Hindu, September 18, 2011 อาคารหลายหลังพังทลายในกังต๊อก มีผู้เสียชีวิตสิบเอ็ดคนในเนปาล รวมทั้งสามคนหลังกำแพงถล่มลงในสถานทูตอังกฤษในกรุงกาฐมาณฑุEarthquake kills 5 in Nepal, DNA, September 18, 2011 ที่อื่น ความเสียหายทางโครงสร้างเกิดขึ้นในบังกลาเทศ ภูฏาน และทั่วประเทศทิเบต มีผู้เสียชีวิตยืนยันอีกเจ็ดคนในทิเบต
 
แผ่นดินไหวครั้งนี้เป็นแผ่นดินไหวสำคัญครั้งที่สี่ในอินเดียจนถึงเดือนกันยายน พ.ศ. 2554
# อันดับหนังสือขายดีเดอะนิวยอร์กไทมส์
อันดับหนังสือขายดีเดอะนิวยอร์กไทมส์ เป็นที่รู้จักกันอย่างแพร่หลายที่มีความโดดเด่นในการจัดอันดับหนังสือขายดีของสหรัฐอเมริกาJohn Bear, The #1 New York Times Best Seller: intriguing facts about the 484 books that have been #1 New York Times bestsellers since the first list, 50 years ago, Berkeley: Ten Speed Press, 1992.Rep. Billy Tauzin (R-LA), Chairman, Subcommittee on Telecommunications, Trade, and Consumer Protection, said "the New York Times best-seller list is widely considered to be one of the most authoritative lists of which books are selling the most in American bookstores" during his Opening Statement for Hearing on H.R. 1858 on June 15, 1999. ที่ได้รับการเผยแพร่เป็นรายสัปดาห์ในนิตยสาร เดอะนิวยอร์กไทมส์บุ๊ครีวิว โดยมีการเผยแพร่ในฉบับวันอาทิตย์ของ เดอะนิวยอร์กไทมส์ และได้รับการจัดพิมพ์แบบสแตนอโลน ซึ่งอันดับหนังสือขายดีนี้ได้รับการนำเสนออย่างต่อเนื่องตั้งแต่วันที่ 9 เมษายน ค.ศ. 1942 เป็นต้นมา

 ผลกระทบจากการจำหน่ายหนังสือ 
จากการวิเคราะห์ของสแตนฟอร์ทบิสิเนสสคูล"Readers Tap Best-Seller List for New Authors" , Stanford Business Magazine, February 2005. Accessed December 2006. See also Alan T. Sorensen, Bestseller Lists and Product Variety: The Case of Book Sales, May 2004. พบว่าผู้ซื้อหนังสือส่วนใหญ่ใช้อันดับของ 'ไทมส์ เป็นแนวทางในการซื้อ จากกรณีศึกษา สรุปได้ว่านักเขียนที่ไม่ค่อยได้รับการรู้จักต่างได้รับประโยชน์อย่างมากจากอันดับรายการ ในขณะที่นักเขียนหนังสือขายดีตลอดกาล อย่างเช่น ดาเนียล สตีล หรือ จอห์น กริสแฮม ไม่พบประโยชน์จากการเพิ่มยอดจำหน่ายนี้

รายการขายดีที่สุดอาจไม่สะท้อนถึงการขายหนังสือโดยรวม หนังสือที่ไม่เคยติดอันดับของรายการก็สามารถขายได้คล่องไม่ยิ่งหย่อนไปกว่าหนังสือติดอันดับของรายการJ. E. Fishman, 12 Common Misperceptions About Book Publishing , The Nervous Breakdown, December 1, 2010. Retrieved July 27, 2011. นี่เป็นเพราะอันดับหนังสือขายดีสะท้อนให้เห็นเฉพาะยอดจำหน่ายของแต่ละสัปดาห์ แต่ไม่ได้นับยอดรวมทั้งหมด ดังนั้น หนังสือเล่มหนึ่งอาจจะขายได้มากในสัปดาห์นั้นและสามารถติดอันดับรายการ ในขณะที่รายการอื่นอาจเป็นไปแบบช้าๆและไม่ติดอันดับรายการ หากแต่จำนวนครั้งที่พิมพ์กลับเพิ่มมากขึ้นเมื่อเวลาผ่านไป
# แผ่นดินไหวในรัฐเวอร์จิเนีย พ.ศ. 2554
แผ่นดินไหวในรัฐเวอร์จิเนีย พ.ศ. 2554 เกิดขึ้นในวันที่ 23 สิงหาคม พ.ศ. 2554 เมื่อเวลา 19.51 น. ตามเวลาท้องถิ่น (17:51 UTC) ในพื้นที่เปียดมอนต์ของรัฐเวอร์จิเนีย สหรัฐอเมริกา ศูนย์กลางแผ่นดินไหว ในลุยซาเคาน์ตี ห่างไปทางตะวันออกเฉียงเหนือของริชมอนด์ 61 กิโลเมตร และ 8 กิโลเมตรทางใต้-ตะวันออกเฉียงใต้ของเมืองมิเนอรัล 8 กิโลเมตร แผ่นดินไหวครั้งนี้เป็นแผ่นดินไหวระหว่างแผ่นเปลือกโลกโดยมีวัดขนาดได้ที่แมกนิจูด 5.8 และวัดความรุนแรงได้ระดับ 7 ตามมาตราเมร์กัลลี เกิดแผ่นดินไหวตามหลายครั้ง ซึ่งมีขนาดใหญ่สุด 4.5 เกิดขึ้นหลังการสั่นสะเทือนหลัก

แผ่นดินไหวดังกล่าว ร่วมกับแผ่นดินไหวขนาด 5.8 บนชายแดนนิวยอร์ก-ออนแทรีโอ ใน พ.ศ. 2487 เป็นแผ่นดินไหวครั้งใหญ่ที่สุดที่เกิดขึ้นในสหรัฐอเมริกาทางตะวันออกของเทือกเขาร็อกกีตั้งแต่แผ่นดินไหวใน พ.ศ. 2440 ซึ่งมีศูนย์กลางในกิลส์เคาน์ตีในเวอร์จิเนียตะวันตก โดยมีความรุนแรงประเมินไว้ที่ 5.8 หรือขนาด 5.9 

แผ่นดินไหวครั้งนี้สามารถรู้สึกได้ในหลายสิบรัฐของสหรัฐอเมริกาและในหลายรัฐของแคนาดา แต่ไม่มีผู้เสียชีวิตและมีรายงานผู้ได้รับบาดเจ็บเล็กน้อย

พบความเสียหายเล็กน้อยต่ออาคารเป็นวงกว้าง ความเสียหายประเมินโดยธุรกิจจำลองความเสี่ยงแห่งหนึ่งอยู่ระหว่าง 200 ถึง 300 ล้านดอลล่าร์สหรัฐ โดยมีการประกันภัยราว 100 ล้านดอลล่าร์สหรัฐCarol Morello and Ovetta Wiggins, "Region tallies earthquake damage, mostly uninsured" (August 24, 2011). Washington Post.Estimate by the Oakland, California-based catastrophe modeling and risk assessment firm EQECAT, which further estimated that only 5 percent of East Coast property owners have earthquake coverage. Mark A. Hofmann, "Insured losses in East Coast earthquake less than $100M: EQECAT " (August 24, 2011). Business Insurance.
# รายชื่อโบราณสถานในจังหวัดกระบี่
เนื้อหาอาจเข้าข่ายละเมิดลิขสิทธิ์ของกรมศิลปากร ในเบื้องต้นให้ลบพิกัดโบราณสถานออกทั้งหมด

|}

 แหล่งข้อมูลอื่น 

กระบี่
# จิ้งเหลนบ้าน
จิ้งเหลนบ้าน (ชื่อวิทยาศาสตร์: Eutropis multifasciata) เป็นสัตว์เลื้อยคลานในวงศ์จิ้งเหลน (Scincidae)

นับเป็นจิ้งเหลนชนิดที่ได้ง่ายและบ่อยที่สุดในประเทศไทยวีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 391-392 (พ.ศ. 2552) ISBN 978-616-556-016-0  มีลำตัวหนา แต่หลังแบนจึงดูคล้ายว่ามีลำตัวเป็นรูปสี่เหลียมทรงกระบอก หัวและลำตัวมีสีน้ำตาลเหลือบทอง เกล็ดมีความเงางาม มีลายเส้นสีดำข้างลำตัวตั้งแต่ 5-7 ขีด ปลายปากเรียวแหลมและเล็ก ด้านข้างลำตัวเป็นสีน้ำตาลเข้มมีจุดสีขาว ขณะที่บางตัวเป็นสีส้ม มีหางเรียวยาว ใต้ท้องสีขาวเทาหรือออกเหลือง มีความยาวลำตัวประมาณ 81–90 มิลลิเมตร หางยาวประมาณ 142–156 มิลลิเมตร 

จิ้งเหลนบ้านเป็นสัตว์เลื้อยคลานที่พบได้ทั่วไปในหลากหลายภูมิประเทศ ตั้งแต่ในป่าทึบจนถึงพื้นที่ในสังคมเมืองใหญ่ เช่น สวนสาธารณะหรือสวนหลังบ้าน เป็นสัตว์ที่กินอาหารได้หลากหลาย แต่นิยมกินแมลงมากที่สุด แต่อาจจะกินสัตว์ครึ่งบกครึ่งน้ำอย่างเขียดได้ด้วย โดยมักหากินบนพื้นดินเป็นหลัก

มีการกระจายพันธุ์ที่กว้างขวาง ตั้งแต่อนุทวีปอินเดีย, เอเชียอาคเนย์, จีนตอนใต้ จนถึงออสเตรเลีย วางไข่โดยการผสมพันธุ์ในฤดูฝน ตัวเมียที่มีขนาดเล็กกว่าจะเข้าไปในถิ่นอาศัยของตัวผู้ และมีการวิ่งไล่กันสักพักจึงจะมีการผสมพันธุ์เกิดขึ้น เริ่มวางไข่ในเดือนมิถุนายน-กรกฎาคม

จิ้งเหลนบ้านยังมีชื่อเรียกแตกต่างออกไปในแต่ละถิ่นว่า "จักเล้อ" หรือ"ขี้โก๊ะ" เป็นต้นจิ้งเหลนบ้าน
# ตราแผ่นดินของอุซเบกิสถาน
ตราแผ่นดินของอุซเบกิสถาน  ประกาศใช้อย่างเป็นทางการเมื่อวันที่ 2 กรกฎาคม, พ.ศ. 2535. โดยมีลักษณะอย่างเดียวกันกับ ตราเดิมของสาธารณรัฐสังคมนิยมโซเวียตอุซเบก. ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก พร้อมกับมีการแก้ไขตราแผ่นดินในบางลักษณะ.

ด้านซ้ายช่อดอกฝ้าย และ ด้านขวา รวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติ ซึ่งพืชทั้งสองชนิดนี้ เป็นสินค้าสำคัญที่ทำรายได้ให้อุซเบกิซสถาน สื่อถึง ดินแดนที่มีพืชพรรณธัญญาหารอุดมสมบูรณ์ โดย ดอกฝ้าย หมายถึง ความบริสุทธิ์ของชนชาวอุซเบก และ รวงข้าวสาลี หมายถึง ความสว่างไสวของชาติเหมือนรวงข้าวสีทอง.   

ยอดบนของตราแผ่นดิน มีดาวสีฟ้า 8 แฉก  (۞) ภายในมีพระจันทร์เสี้ยว และ ดาว5แฉก รูปเหล่านี้เป็นสีขาว, หมายถึง ศาสนาอิสลาม, และความเจริญก้าวหน้าของชาติ.

เหนือช่อดอกฝ้าย และ รวงข้าวสาลี มีรูปนกคูโม่ (นกในวรรณคดี) กางปีกโค้ง ซึ่งโบยบินเหนือภูเขามีแม่น้ำอามูรดารยาและแม่น้ำเซอร์ดารยาล้อมรอบภายใต้แสงรัศมีของดวงอาทิตย์ หมายถึง สันติภาพ ความรัก และ อิสรภาพของชาติ ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลังดุจจ้าวเวหา
# ลุยส์ ซัวเรซ มิรามอนเตส
ลุยส์ ซัวเรซ มิรามอนเตส  (2 พฤษภาคม ค.ศ. 1935 – 9 กรกฎาคม ค.ศ. 2023) เป็นอดีตนักฟุตบอลและผู้จัดการทีมฟุตบอล เล่นในตำแหน่งกองกลางให้กับสโมสรเดปอร์ติโบเดลาโกรุญญา, เซเด เอสปัญญาอินดุสเตรียล, บาร์เซโลนา, อินเตอร์มิลาน, ซัมป์โดเรีย และฟุตบอลทีมชาติสเปน 

ซัวเรซถือเป็นนักฟุตบอลสเปนที่ยอดเยี่ยมที่สุดคนหนึ่ง ได้รับการพูดถึงการเล่นที่งดงาม สไตล์การเล่นที่สวยงามLuis Suárez ได้รับฉายาว่า เอลอาร์กีเตกโต (The Architect: สถาปนิก) ที่เขามีมุมมองการผ่านลูกและการยิงลูก และในปี ค.ศ. 1960 เขาเป็นนักฟุตบอลที่เกิดในสเปนคนแรกที่ได้รับการลงคะแนนเสียงเป็นนักฟุตบอลยอดเยี่ยมแห่งปีของทวีปยุโรป ในปี ค.ศ. 1964 ยังช่วยให้สเปนชนะในการแข่งขันฟุตบอลชิงแชมป์แห่งชาติยุโรป เขาเกษียณจากการเป็นนักฟุตบอลในปี ค.ศ. 1973 หลังจากเล่นให้กับซัมป์โดเรีย 3 ฤดูกาล

ซัวเรซได้เริ่มอาชีพเป็นผู้ฝึกสอนนักกีฬาและผู้จัดการทีมอินเตอร์มิลาน 3 วาระ ซัวเรซยังได้เป็นผู้จัดการทีมฟุตบอลทีมชาติสเปนยู 21 และทีมชุดใหญ่
# เครื่องหมายเสริมสัทอักษร
เครื่องหมายเสริมสัทอักษร เป็นเครื่องหมายที่ใช้กำกับอักษรโรมัน ซึ่งมีอยู่ในแป้นพิมพ์ เช่น เกรฟ และดับเบิลเกรฟ

 รายชื่อภาษาที่มีเครื่องหมายเสริมสัทอักษร 
 ภาษากรีก1
 ภาษาดัตช์
 ภาษานอร์เวย์
 ภาษาโปรตุเกส
 ภาษาฝรั่งเศส
 ภาษาเยอรมัน
 ภาษาเวียดนาม
 ภาษาโวลาปุก
 ภาษาสเปน
 ภาษาอิตาลี
 ภาษาเอสเปรันโต

 หมายเหตุ 
1 บางตัวใช้เครื่องหมายเสริมสัทอักษรเป็นอักษร
# รายชื่อโบราณสถานในจังหวัดแม่ฮ่องสอน
แหล่งข้อมูลอื่น 

แม่ฮ่องสอน
หมวดหมู่:โบราณสถานในจังหวัดแม่ฮ่องสอน
หมวดหมู่:รายชื่อเกี่ยวกับจังหวัดแม่ฮ่องสอน
# รายชื่อโบราณสถานในจังหวัดน่าน
แหล่งข้อมูลอื่น 

น่าน
หมวดหมู่:โบราณสถานในจังหวัดน่าน
หมวดหมู่:รายชื่อเกี่ยวกับจังหวัดน่าน
# ไฟนอลแฟนตาซี XIII-2
| producer = โยะชิโนะริ คิตะเสะ
| writer = โมะโตะมุ โทะริยะมะไดสึเกะ วะทะนะเบะ
| artist = เท็ตสึยะ โนมุระนะโอะ อิเคะดะ
| composer = มะซะชิ ฮะมาอุสุ-->
| series = ไฟนอลแฟนตาซีแฟบูลา โนวา คริสตัลลิส: ไฟนอล แฟนตาซี
| engine = เพจ
| resolution=
| released = 
| genre = งาน
| modes = artseiko
| ratings =  
| platforms = Facebook  เอกซ์บอกซ์ 360
| media = บลูเรย์, ดีวีดีสองชั้น
| input = เครื่องควบคุมเกม
}}

ไฟนอลแฟนตาซี XIII-2  เป็นเกมสมมติบทบาท ภาคต่อของไฟนอลแฟนตาซี XIII พัฒนาและจัดจำหน่ายโดยบริษัทสแควร์เอนิกซ์ สำหรับเครื่องเล่นเกม เพลย์สเตชัน 3 และ เอกซ์บอกซ์ 360 วางจำหน่ายในญี่ปุ่นเมื่อวันที่ 15 ธันวาคม พ.ศ. 2554 และจำหน่ายในอเมริกาเหนือ ในวันที่ 31 มกราคม พ.ศ. 2555

ระบบการต่อสู้ในภาคนี้คล้ายคลึงกับภาค XIII แต่มีการเพิ่มนาฬิกาม็อกเพื่อเพิ่มโอกาสการโจมตีก่อน การปรับแต่งรูปแบบการโจมตี และสามารถนำมอนสเตอร์เข้าเป็นพวกได้โดยใช้คริสตัลที่ตกระหว่างการต่อสู้ นอกจากนี้ในระหว่างการต่อสู้กับบอสบางตัวยังมีช่วงที่ต้องกดปุ่มต่อเนื่องเพื่อเพิ่มความเสียหายแก่ศัตรู และยังมีโอกาสได้ไอเท็มพิเศษหากทำได้ครบตามที่เกมกำหนด ส่วนระบบพัฒนาตัวละครนั้นจะยังใช้ระบบคริสตัลเลียมเช่นเดิม แต่จะสามารถเดินไปได้ทุกสถานะภาพ (Role) ตั้งแต่เริ่มเกม และเมื่อเลเวลอัพสามารถเลือกได้ว่าจะเพิ่มค่าสถานะด้านใด

ไฟนอลแฟนตาซี XIII-2 ยังเพิ่มระบบไลฟ์ทริกเกอร์ เป็นการตอบคำถามในการดำเนินเริ่อง อันจะส่งผลไปยังการได้ไอเท็มพิเศษ รวมถึงเป็นการกำหนดฉากจบของเกมด้วย ส่วนการเดินทางในไฟนอลแฟนตาซี XIII-2 นั้น จะใช้เกทในแต่ละสถานที่ข้ามห้วงเวลา โดยใช้โอพาร์ท หรืออาร์ทิแพกต์ในภาคภาษาอังกฤษในการเปิดเกท โดยทางเชื่อมระหว่างแต่ละเกทนั้น เรียกว่า ฮิสทอเรีย ครักซ์ เปรียบเสมือนแผนที่ของเกม ไฟนอลแฟนตาซี XIII-2 ยังนับเป็นไฟนอลแฟนตาซีภาคหลักภาคแรกที่เพิ่มระบบการเซฟอัตโนมัติเมื่อถึงเหตุการณ์สำคัญ การปรับระดับความยากของเกมระหว่างการเล่น และเพิ่มส่วนขยายจากระบบออนไลน์ (Downloadable Content)

ในภาคนี้ เซร่าห์ ฟารอน น้องสาวของไลท์นิ่ง ตัวละครหลักในภาค XIII จะเป็นผู้ดำเนินเรื่องหลัก ส่วนพี่สาวจะเป็นเพียงผู้ดำเนินเรื่องในช่วงแรกและบรรยายแทรกในบางช่วงเท่านั้น เซร่าห์จะเดินทางไปพร้อมกับ โนเอล ไครส์ ชายผู้ข้ามเวลาจากอนาคต เพื่อค้นหาปริศนาการหายตัวไปอย่างกะทันหันของพี่สาวหลังจากจบเกมในภาค XIII

 การตอบรับ 
ไฟนอลแฟนตาซี XIII-2 ได้รับคะแนนเต็มจากนิตยสารญี่ปุ่น แฟมิซือ และ เด็งเงคิเพลย์สเตชัน

นิตยสารเด็งเงคิให้เรทของเกมนี้อยู่ที่ เรทเอส ซึ่งเป็นเรทสูงสุดที่มีอยู่ของนิตยสารนี้

ในช่วงสัปดาห์แรกของการเปิดตัวในประเทศญี่ปุ่น ไฟนอลแฟนตาซี XIII-2 สามารถทำยอดจำหน่าย 524,000 ชุด ซึ่งเป็นเวอร์ชันเพลย์สเตชัน 3 อันดับท็อปของตาราง ในขณะที่เวอร์ชันเอ็กซ์บ็อกซ์อยู่ในลำดับที่ 48 ทั้งนี้ก็เนื่องด้วยมีลูกค้าเอ็กซ์บ็อกซ์ 360 เป็นจำนวนน้อยในประเทศญี่ปุ่น โดยจำนวนหน่วยซื้อ ได้รับการบันทึกว่ามีจำนวนน้อยกว่าภาคก่อนที่ยอดจำหน่าย 1.5 ล้านหน่วยในสัปดาห์แรกของการเปิดตัว
# รายชื่อโบราณสถานในจังหวัดพะเยา
แหล่งข้อมูลอื่น 

พะเยา
หมวดหมู่:โบราณสถานในจังหวัดพะเยา
หมวดหมู่:รายชื่อเกี่ยวกับจังหวัดพะเยา
# รายชื่อโบราณสถานในจังหวัดแพร่
แหล่งข้อมูลอื่น 

แพร่
 
โบ
# เทศบาลตำบลท้าวอู่ทอง
ท้าวอู่ทอง เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในอำเภออู่ทอง จังหวัดสุพรรณบุรี ถูกจัดตั้งขึ้นเป็นองค์การบริหารส่วนตำบล เมื่อวันที่ 19 มกราคม พ.ศ. 2539มติกระทรวงมหาดไทย เรื่องการจัดตั้งองค์การบริหารส่วนตำบล ลำดับที่ 1781 ต่อมาในปี พ.ศ. 2550 ที่ประชุมสภาองค์การบริหารส่วนตำบลอู่ทองมีมติให้ยกฐานะขึ้นเป็นเทศบาลตำบลอู่ทอง โดยมีผลตั้งแต่วันที่ 24 กรกฎาคม พ.ศ. 2551 มีจำนวนประชากร 15,632 คน มีจำนวนครัวเรือนทั้งหมด 5,141 ครัวเรือนกรมการปกครอง พ.ศ. 2557 

 ภูมิศาสตร์ 
เทศบาลตำบลท้าวอู่ทองครอบคลุมพื้นที่ตำบลอู่ทองทั้งตำบลนอกเหนือจากเขตเทศบาลตำบลอู่ทอง ตำบลอู่ทอง อำเภออู่ทอง จังหวัดสุพรรณบุรี มีอาณาเขตติดต่อพื้นที่ใกล้เคียงดังนี้                        

 ทิศเหนือ ติดต่อกับตำบลหนองโอ่ง
 ทิศตะวันออก ติดต่อกับ ตำบลกระจัน
 ทิศใต้ ติดต่อกับ ตำบลยุ้งทะลาย และ ตำบลจรเข้สามพัน 
 ทิศตะวันตก ติดต่อกับ ตำบลจรเข้สามพัน 
 โดยมีพื้นที่เขตเทศบาลตำบลอู่ทองอยู่ภายใน

ลักษณะภูมิประเทศทางตะวันออกเป็นพื้นที่ราบ สูงกว่าระดับน้ำทะเลปานกลางประมาณ 6-10 เมตร เหมาะแก่การเพาะปลูก โดยเฉพาะข้าว ส่วนทางทิศตะวันตกจะเป็นภูเขาสูงประมาณ 60-200 เมตร เป็นเขตอนุรักษ์พันธ์ป่าไม้และจัดตั้งเป็นวนอุทยานแห่งชาติพุม่วง เชิงเขาเหมาะสมแก่การปลูกพืชไร่ เช่น อ้อย มันสำปะหลัง ข้าวโพด เป็นต้น
# Heloderma
Heloderma เป็นสกุลของกิ้งก่า toxicofera ที่มี 5 ชนิด ทั้งหมดมีพิษ ถือเป็นสกุลขยายอันเดียวในวงศ์ Helodermatidae

รายละเอียด
# วงศ์กิล่ามอนสเตอร์
วงศ์กิล่ามอนสเตอร์  เป็นสัตว์เลื้อยคลานวงศ์หนึ่ง ใช้ชื่อทางวิทยาศาสตร์ว่า Helodermatidae อยู่ในอันดับย่อยกิ้งก่า

รูปร่างโดยรวมของสัตว์ในวงศ์นี้ คือ มีลำตัวป้อม หางป้อมและส่วนปลายมนกลม ซึ่งเป็นอวัยวะเก็บสำรองไขมัน มีต่อมน้ำพิษอยู่ในเนื้อเยื่อตามความยาวของขากรรไกรล่าง ผิวหนังลำตัวหนา เกล็ดปกคลุมลำตัวด้านหลังและด้านข้างเป็นตุ่มกลมและไม่มีกระดูกในชั้นหนังรองรับ แต่เกล็ดด้านท้องเป็นรูปเหลี่ยมและมีขนาดใหญ่กว่าเกล็ดด้านหลังรวมทั้งมีกระดูกในชั้นหนังรองรับ กระดูกหัวไหล่มีกระดูกอินเตอร์คลาวิเคิลเป็นรูปตัวอักษรที (T) ในภาษาอังกฤษ หรือเป็นรูปโค้งและกระดูกไหปลาร้าเป็นรูปหักมุม ปล่อยหางหลุดจากลำตัวไม่ได้ พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกพเทอรีกอยด์มีฟัน

มีลำตัวขนาดใหญ่ มีความยาวของลำตัวประมาณ 30-50 เซนติเมตร มีอยู่เพียงสกุลเดียว คือ Heloderma โดยมีความหมายว่า "ผิวที่เป็นปุ่ม" อันหมายถึงลักษณะผิวหนังของกิ่งก่าในวงศ์นี้ มีที่มาจากภาษากรีกโบราณคำว่า "hêlos" (ἧλος) หมายถึง "หัว" หรือ "เล็บ" หรือ "ปุ่ม" และ "Derma" (δέρμα) หมายถึง "ผิว"

เดิมถูกแบ่งออกเป็น 2 ชนิด คือ กิล่ามอนสเตอร์ (H. suspectum) และกิ้งก่าลูกปัด (H. horridum) แพร่กระจายพันธุ์ในทะเลทรายที่แห้งแล้งของสหรัฐอเมริกาจนถึงเม็กซิโกและกัวเตมาลา อาศัยอยู่บนพื้นดินโดยการขุดโพรง แต่สามารถปีนป่ายต้นไม้หรือโขดหินได้เป็นอย่างดี หากินในเวลากลางวันโดยอาศัยการฟังเสียงและรับภาพ มีอุปนิสัยหากินตามลำพัง โดยที่ กิล่ามอนสเตอร์จะกินสัตว์ขนาดใหญ่อย่าง กระต่ายหรือสัตว์ฟันแทะขนาดเล็กด้วย ส่วนกิ้งก่าลูกปัดจะหากินเพียงไข่นกและกิ้งก่าเท่านั้น  ทั้ง 2 ชนิดขยายพันธุ์ด้วยการวางไข่
วีรยุทธ์ เลาหะจินดา, วิทยาสัตว์เลื้อยคลานและสัตว์สะเทินน้ำสะเทินบก หน้า 396 (พ.ศ. 2552) ISBN 978-616-556-016-0 

แต่ปัจจุบันได้แบ่งออกอีกเป็น 3 ชนิด รวมเป็น 5 ชนิด คือ กิ้งก่าลูกปัดเชียปัน (H. alvarezi), กิ้งก่าลูกปัดริโอเฟอเต (H. exasperatum) และกิ้งก่าลูกปัดกัวเตมาลัน (H. charlesbogertihttp://www.redlist-arc.org/Article-PDFs/Special%20Mexico%20Issue_ARC_7(1)_74-96_low_res.pdf   Reiserer & al., 2013, Taxonomic reassessment and conservation status 
of the beaded lizard, Heloderma horridum 
(Squamata: Helodermatidae))